
Vispārīgā informācija
Iepirkuma identifikācijas numurs – LVMI Silava 2026/5/MI
Pasūtītājs un tā rekvizīti: Latvijas Valsts mežzinātnes institūta “Silava” (turpmāk tekstā - LVMI Silava vai Pasūtītājs), reģistrācijas Nr. 90002121030.
Adrese: Rīgas iela 111, Salaspils LV-2169
Tālrunis: 67942555, fakss: 67901359.
Banka: SEB banka, kods: UNLALV2X konts: LV02UNLA0033330466134 
Iepirkums “Kokskaidu granulu piegāde LVMI Silava” (turpmāk tekstā – Iepirkums) tiek organizēts  LVMI Silava darbības nodrošināšanai, saskaņā ar Publisko iepirkumu likuma (turpmāk tekstā – PIL) 9.pantā noteikto kārtību. 
Iepirkuma dokumentācijas pieejamība
Visa aktuālā informācija par Iepirkumu, ir pieejama Elektronisko iepirkumu sistēmā ir pieejama Elektroniskā iepirkumu sistēmā (EIS) Pasūtītāja pircēja profilā: https://www.eis.gov.lv/EKEIS/Supplier/Organizer/1616
Kontaktpersona, kura ir pilnvarota sniegt organizatorisku informāciju par iepirkumu ir Ansis Actiņš, tālr. +371 26540294, e-pasts ansis.actins@silava.lv.
 Informācijas apmaiņa starp Pasūtītāju un ieinteresētajiem piegādātājiem notiek, izmantojot Pasūtītāja pircēja profilu Elektroniskā iepirkumu sistēmā www.eis.gov.lv vai elektroniski.
Piedāvājuma iesniegšanas vieta, datums, laiks un kārtība
Ieinteresētie piegādātāji piedāvājumus var iesniegt tikai elektroniski līdz EIS noteiktajam termiņam. 
Ārpus elektronisko iepirkumu sistēmas e-konkursu apakšsistēmas saņemtie piedāvājumi netiks pieņemti un tiks nosūtīti atpakaļ pretendentam. 
Ja piegādātājs piedāvājuma datu aizsardzībai izmantojis piedāvājuma šifrēšanu, tam ne vēlāk kā 10 (desmit) minūšu laikā pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrēto dokumentu atvēršanai.
Piedāvājumu publiskā atvēršanas sēde nav paredzēta. Piedāvājumi tiks atvērti Elektronisko iepirkumu sistēmas e-konkursu apakšsistēmā pēc piedāvājumu iesniegšanas termiņa beigām.
Pēc piedāvājumu iesniegšanas termiņa beigām pretendents nevar savu piedāvājumu grozīt.
Piedāvājumu noformējuma pārbaudi, pretendentu kvalifikācijas pārbaudi, tehniskā piedāvājuma atbilstības pārbaudi un finanšu piedāvājuma vērtēšanu Komisija veic slēgtās sēdēs.
Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
Piedāvājuma noformēšana
Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas,
elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF vai Exel formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem),
elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
Piedāvājumā jāiekļauj šādi dokumenti:
pieteikums Iepirkumam, kurā tiek izteikta pretendenta vēlme piedalīties Iepirkumā, un kas satur Pretendenta nosaukumu, juridisko adresi, bankas rekvizītus, pretendenta uzņēmuma vadītāja un kontaktpersonas amatu, vārdu un uzvārdu (atbilstoši pielikumā Nr.1 noteiktajām prasībām un formai);
dokuments, kas apliecina ārvalstīs reģistrēta vai pastāvīgi dzīvojoša Pretendenta reģistrāciju atbilstoši attiecīgās valsts normatīvo aktu prasībām (ja šāda dokumenta izsniegšanu paredz attiecīgās ārvalsts normatīvie akti).  
dokuments, kas apliecina personas, kura parakstījusi piedāvājumu, tiesības pārstāvēt attiecīgo Pretendentu;
tehniskais piedāvājums, atbilstoši pielikumā Tehniskās specifikācijas prasībām un, ievērojot Nolikumam pievienoto pielikuma Nr. 2 formu;
finanšu piedāvājums, ievērojot Nolikumam pievienoto pielikuma Nr. 3. formu.
Visas izmaksas, kas saistītas ar piedāvājumu sagatavošanu un iesniegšanu Pasūtītājam, sedz Pretendents.
Piedāvājuma dokumenti ir jāsagatavo latviešu valodā, jānoformē un jāiesniedz elektroniski, atbilstoši 04.09.2018. MK noteikumiem Nr.558 "Dokumentu izstrādāšanas un noformēšanas kārtība". Ja dokumenta kopija nav apliecināta atbilstoši šajā punktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma (turpmāk PIL) 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
Pretendents iesniedz ar drošu elektronisko parakstu un laika zīmogu un/vai Elektronisko iepirkumu sistēmas piedāvāto elektronisko parakstu parakstītu piedāvājumu (parakstītiem jābūt visiem tiem piedāvājumā iekļautajiem dokumentiem, uz kuriem paredzēts Pretendenta pārstāvja paraksts).
Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
Iesniegtie piedāvājumi pēc to atvēršanas paliek Pasūtītāja īpašumā.
Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
Papildus informācijas pieprasīšanas un saņemšanas kārtība
Ja Pretendents laikus ir rakstiski pieprasījis papildu informāciju par iepirkuma dokumentos iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
Informācija par iepirkuma priekšmetu
Iepirkuma priekšmeta apraksts
Iepirkuma priekšmets ir tiesības piegādāt kokskaidu granulas Latvijas Valsts mežzinātnes institūta “Silava” vajadzībām, saskaņā ar Iepirkuma nolikuma pielikumiem Nr. 2 un Nr. 3.
Katram Pretendentam ir tiesības iesniegt tikai vienu piedāvājuma variantu.
Iepirkuma priekšmeta galvenais CPV kods: 03413000-8 Kurināmā koksne.
Tehniskā specifikācija – tehniskais piedāvājums
Tehniskā specifikācija ir norādīta Nolikuma pielikumā Nr.2.
Tehniskajam piedāvājumam jāatbilst Tehniskās specifikācijas prasībām un tehniskais piedāvājums jāsagatavo atbilstoši Tehniskās specifikācijas formai.
Visos gadījumos, kad Tehniskajās specifikācijās ir atsauces uz standartiem, katra atsauce lietojama kopā ar vārdiem "vai ekvivalents".
Visos gadījumos, kad Tehniskajās specifikācijās norādīta specifiska izcelsme, īpaši procesi, zīmoli, patenti vai specifiski preču veidi, katra norāde lietojama kopā ar vārdiem "vai ekvivalents". 
Finanšu piedāvājums
Finanšu piedāvājums ir jāsagatavo atbilstoši Nolikuma pielikumā Nr.3. ietvertajai formai un atspoguļo pretendenta piedāvāto cenu EUR bez PVN.
Pretendenta finanšu piedāvājumā norādītajās cenās jāiekļauj visas izmaksas, kas attiecas un ir saistītas ar iepirkuma līguma izpildi, tajā skaitā visi ar Preču piegādes veikšanu saistītie izdevumi, arī transporta izdevumi un visi Latvijas Republikas normatīvajos aktos paredzētie nodokļi, izņemot PVN (pievienotās vērtības nodoklis).
Pretendenta finanšu piedāvājumā norādītajai preces cenai ir jābūt nemainīgai visā līguma darbības laikā, neatkarīgi no faktiski pasūtīto preču daudzuma. Iespējamā inflācija, tirgus apstākļu maiņa vai jebkuri citi apstākļi (izņemot nodokļu izmaiņas) nevar būt par pamatu cenas paaugstināšanai, un šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu
Sagatavojot finanšu piedāvājumu, pretendents aizpilda Nolikuma pielikumā Nr.3. ietverto elektronisko formu, obligāti iesniedzot finanšu piedāvājumu arī Exel formātā.
Līguma izpildes laiks un vieta
Paredzamais līguma darbības laiks - 12 (divpadsmit) kalendārie mēneši no līguma noslēgšanas brīža vai līdz līguma summas sasniegšanai, atkarībā no tā kurš no nosacījumiem iestājas pirmais. 
Līguma izpildes (preču piegādes) termiņš: 3 (trīs) darba dienu laikā no Pasūtītāja elektroniska/telefoniska pieprasījuma. 
Preču pegādes vieta: Latvijas Valsts mežzinātnes institūts „Silava”, Salaspils, Rīgas iela 111, LV-2169.
Pretendentu izslēgšanas noteikumi
Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta PIL 9. panta astotajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos. 
Pasūtītājs izslēdz pretendentu, kuram būtu piešķiramas līguma slēgšanas tiesības, no dalības Iepirkumā PIL 9.panta astotajā daļā un Starptautisko un Latvijas Republikas nacionālo sankcijulikuma 11.1 panta pirmajā daļā noteiktajos gadījumos.


Pretendenta kvalifikācija
Pretendents var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un kura ir iesniegusi piedāvājumu.
Pretendents ir reģistrēts atbilstoši Latvijas Republikas vai ārvalstu normatīvo aktu prasībām, ja attiecīgās valsts normatīvie akti paredz reģistrāciju.
Piegādātāji, kas apvienojušies piegādātāju apvienībā un iesniegušo kopīgu Piedāvājumu, visi kopā ir uzskatāmi par vienu Pretendentu, tādējādi Nolikumā noteiktās prasības ir izpildāmas visiem piegādātāju apvienības dalībniekiem kopā.
Gadījumā, ja Pretendents ir piegādātāju apvienība, tad iesniedzot Piedāvājumu, piegādātāju apvienība iesniedz arī dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šī Iepirkuma realizāciju un piedalīšanos Līguma izpildē un atbildības sadalījumu.
Ja Pretendents ir piegādātāju apvienība, tad piegādātāju apvienība iesniedz apliecinājumu, ka gadījumā, ja piegādātāju apvienība tiks noteikta par uzvarētāju šajā Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību ar pilnu atbildību katram no biedriem vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums Civillikuma 2241. – 2280.panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
Informācija Pretendentiem par Eiropas vienoto iepirkuma procedūras dokumentu (nav obligāts pretendentu atlases dokuments):
Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas  ņem vērā PIL 49. pantā noteikto.
Eiropas vienoto iepirkuma procedūras dokumentu veidlapa ir pieejama bezmaksas tīmekļvietnē espd.eis.gov.lv (Pasūtītājs neatbild par trešo personu tīmekļvietņu darbību).
Pretendents Eiropas vienoto iepirkuma procedūras dokumentu sagatavo elektroniskā formā atbilstoši ESPD rīka instrukcijām, aizpildot atbilstošās sadaļas, un iesniedz elektroniski kopā ar piedāvājumu Iepirkumā.
Piedāvājumu vērtēšana 
Pasūtītāja iepirkumu komisija veic iesniegto Pretendentu piedāvājumu vērtēšanu slēgtā sēdē un pārbauda Piedāvājumu atbilstību visām Nolikumā noteiktajām prasībām, un izvēlas Piedāvājumu saskaņā ar izraudzīto Piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums ar zemāko cenu.
Iepirkumu Komisija Pretendentu Piedāvājumu izvērtēšanu veic 5 (piecos) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
1.posms – Piedāvājumu noformējuma pārbaude: Komisija, uzsākot piedāvājumu vērtēšanu, pārbauda piedāvājuma atbilstību Nolikumā noteiktajām noformējuma prasībām.
2.posms –Tehniskā piedāvājuma atbilstības pārbaude: Komisija veic pārbaudi par piedāvājumu atbilstību Nolikumā noteiktajām prasībām – izvērtē pretendenta Tehnisko piedāvājumu atbilstoši Nolikuma 2. pielikumā “Tehniskā specifikācija un pretendenta tehniskais piedāvājums” noteiktajām Pasūtītāja prasībām.
3.posms - Finanšu piedāvājuma atbilstības pārbaude: Komisija veic pārbaudi par piedāvājumu atbilstību Nolikumā noteiktajām prasībām – Komisija izvērtē pretendentu iesniegto Finanšu piedāvājumu atbilstību Nolikumā un Nolikuma 4. pielikumā “Pretendenta finanšu piedāvājums” noteiktajām Pasūtītāja prasībām Finanšu piedāvājuma sagatavošanā, ņemot vērā PIL noteiktās prasības. Piedāvājumu vērtēšanas laikā Iepirkuma komisija pārbauda vai pretendenta finanšu piedāvājumā nav aritmētisku kļūdu.
4.posms - Piedāvājuma izvēle: Komisija pretendentu iesniegtos piedāvājumus Iepirkumā vērtē, ņemot vērā šādu piedāvājumu izvērtēšanas (izvēles) kritēriju (attiecas uz katru Iepirkuma priekšmeta daļu) – Nolikuma prasībām atbilstošs saimnieciski visizdevīgākais piedāvājums ar viszemāko cenu (cena kopā EUR bez PVN) attiecīgajā Iepirkuma priekšmeta daļā.
5.posms - Pretendentu kvalifikācijas pārbaude: Komisija veic kvalifikācijas pārbaudi, kuras laikā Komisija pārbauda pretendentu atbilstību Nolikuma 4. daļā noteiktajām kvalifikācijas prasībām. Komisija veic Pretendenta kvalifikācijas pārbaudi tikai tam Pretendentam, kuram būtu piešķiramas Iepirkuma līguma slēgšanas tiesības Iepirkumā.
Pretendents no tālākās dalības Iepirkumā tiek noraidīts un tā piedāvājums tālāk netiek vērtēts, ja Komisija jebkurā piedāvājumu vērtēšanas posmā konstatē kādu no šādiem gadījumiem:
Ja piedāvājums neatbilst kādai no noformējuma prasībām, Komisija lemj par piedāvājuma tālāku izskatīšanu. Ja Komisija konstatē, ka pretendenta piedāvājuma neatbilstība ir būtiska, tā piedāvājumu tālāk nevērtē un pretendentu no tālākās dalības Iepirkumā noraida.
Pretendents iesniedzis iepirkuma daļā tehniskā piedāvājuma un /vai finanšu piedāvājuma variantus.
Piedāvājums neatbilst Nolikumā noteiktajām Pasūtītāja prasībām Tehniskā piedāvājuma un/vai Finanšu piedāvājuma sagatavošanā.
Piedāvājums tiek atzīts par nepamatoti lētu.
Piedāvājumu izvērtēšanas laikā Pretendents savu piedāvājumu atsauc vai groza.
Ja pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases (kvalifikācijas) prasībām, kas noteiktas nolikumā, Komisija pirms lēmuma pieņemšanas par Iepirkuma līguma slēgšanas tiesību piešķiršanu attiecīgajā
Iepirkuma priekšmeta daļā pieprasa pretendentam iesniegt dokumentus, kas apliecina pretendenta atbilstību pretendenta atlases (kvalifikācijas) prasībām. 
Komisija, pirms lēmuma pieņemšanas par Iepirkuma līguma slēgšanas tiesību piešķiršanu, atbilstoši Nolikuma 3. daļā noteiktajam pārliecinās, ka uz pretendentu, kuram būtu piešķiramas Iepirkuma līguma slēgšanas tiesības, neattiecas PIL un Starptautisko un Latvijas Republikas nacionālo sankciju likumā noteiktie pretendentu izslēgšanas noteikumi.
Pēc pretendentu iesniegto piedāvājumu izvērtēšanas Komisija pieņem lēmumu par uzvarētāju (lēmums par Iepirkuma līguma slēgšanas tiesību piešķiršanu), lēmumu izbeigt iepirkumu bez rezultāta vai Iepirkuma vai pārtraukšanu saskaņā ar PIL 9. pantā noteikto. Pasūtītājs ir tiesīgs pārtraukt Iepirkumu un neslēgt Iepirkuma līgumu, ja tam ir objektīvs pamatojums. Par šādu objektīvu pamatojumu būtu uzskatāmi, piemēram, bet ne tikai, apstākļi, kad ir objektīvi zudusi nepieciešamība iegādāties Pakalpojumu, nepietiekams finansējuma apjoms uz lēmuma par Iepirkuma rezultātiem pieņemšanas brīdi (piemēram, bet ne tikai, lielākas piedāvātās līgumcenas dēļ), ja piegādātāja iesniegtais finanšu piedāvājums pārsniegs Iepirkuma nolikumā norādīto paredzamo līgumcenu (pārsniegs Pasūtītājam pieejamo finansējumu) un citi objektīvi gadījumi. Ja ir nepieciešami grozījumi Iepirkuma Nolikumā, Pasūtītājs iepirkumu pārtrauc.
Ja Komisija, pirms pieņem lēmumu par Iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums ir vienāds, izšķirošais piedāvājumu izvēles kritērijs būs pretendenta apgrozījums (vērtējot publiski pieejamos datus par to, kuram ir lielāks darbinieku skaits (sociālais aspekts).







Iepirkuma līgums
Pasūtītājs slēgs līgumu ar izraudzīto Pretendentu, pamatojoties uz Pretendenta piedāvājumu un saskaņā ar Nolikumu un iepirkuma līguma projektu (pielikums Nr.4).
Iepirkuma līgumam pielikumā tiek pievienots izraudzītā Pretendenta tehniskais un finanšu piedāvājums, kas kļūst par līguma neatņemamu sastāvdaļu.
Ja izraudzītais Pretendents atsakās slēgt Iepirkuma līgumu ar Pasūtītāju, Iepirkuma komisija var pieņemt lēmumu slēgt Iepirkuma līgumu ar nākamo Pretendentu, kura iesniegtais piedāvājums ir saimnieciski visizdevīgākais, vai pārtraukt Iepirkumu, neizvēloties nevienu Piedāvājumu. Ja pieņemts lēmums slēgt Iepirkuma līgumu ar nākamo Pretendentu, kura piedāvājums ir saimnieciski visizdevīgākais, bet tas atsakās Iepirkuma līgumu slēgt, Iepirkuma komisija pieņem lēmumu pārtraukt Iepirkumu, neizvēloties nevienu Piedāvājumu.
Pirms lēmuma pieņemšanas par Iepirkuma līguma noslēgšanu ar nākamo Pretendentu, kura piedāvājums ir saimnieciski visizdevīgākais, Iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt Iepirkuma līgumu ar Pasūtītāju. Ja nepieciešams, Iepirkuma komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Iepirkuma komisija pieņem lēmumu pārtraukt Iepirkumu, neizvēloties nevienu Piedāvājumu.
Pasūtītājs var veikt Iepirkuma līguma grozījumus atbilstoši PIL 61.pantā  noteiktajam. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta atbilstoši Publisko iepirkumu likuma 62.panta tiesiskajam regulējumam.
Nolikuma pielikumi
Pielikums Nr. 1 - Pieteikums iepirkumam
Pielikums Nr. 2. - Tehniskās specifikācija – tehniskā piedāvājuma forma 
Pielikums Nr. 3. - Finanšu piedāvājuma forma
Pielikums Nr. 4. Iepirkuma līguma projekts




